title: Provedbena uredba Komisije (EU) 2017/1106 оd 21. lipnja 2017. o upisu naziva u registar zajamčeno tradicionalnih specijaliteta (Пастърма говежда (Pastarma govežda) (ZTS))

text:
               22.6.2017

               HR

               Službeni list Europske unije

               L 160/27

         PROVEDBENA UREDBA KOMISIJE (EU) 2017/1106
   оd 21. lipnja 2017.
   o upisu naziva u registar zajamčeno tradicionalnih specijaliteta (Пастърма говежда (Pastarma govežda) (ZTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (b),
   budući da:

               (1)

               U skladu s člankom 50. stavkom 2. točkom (b) Uredbe (EU) br. 1151/2012, zahtjev Bugarske za upis naziva „Пастърма говежда” (Pastarma govežda) u registar kao zajamčeno tradicionalnog specijaliteta (ZTS) objavljen je u Službenom listu Europske unije
                   (2). „Пастърма говежда” (Pastarma govežda) specifičan je proizvod od sušenog sirovog mesa koji ima okus i miris zrelog goveđeg mesa bez ikakvih začina.

               (2)

               Komisija je 5. listopada 2015. zaprimila prigovor gospodarske komore grada Kayserija (Turska).

               (3)

               Komisija je 24. i 30. studenoga i 1. prosinca 2015. zaprimila dokumente od kojih se sastoji obrazložena izjava o prigovoru gospodarske komore grada Kayserija.

               (4)

               S obzirom na to da je takav zahtjev smatrala prihvatljivim, Komisija je dopisom od 18. siječnja 2016. pozvala zainteresirane strane da o tome provedu savjetovanja u razdoblju od tri mjeseca kako bi se međusobno dogovorile u skladu sa svojim unutarnjim postupcima.

               (5)

               Na zahtjev podnositelja zahtjeva rok za savjetovanja produljen je za još tri mjeseca.

               (6)

               Dogovor nije postignut u zadanom roku. Podatci koji se odnose na savjetovanja o tome provedena između Bugarske i gospodarske komore grada Kayserija propisno su dostavljeni Komisiji. Stoga bi Komisija, uzimajući u obzir rezultate tih savjetovanja i u skladu s postupkom iz članka 52. stavka 3. točke (b) Uredbe (EU) br. 1151/2012, trebala odlučiti o registraciji.

               (7)

               Obrazložena izjava koju je dostavio podnositelj prigovora treba se temeljiti na članku 21. stavku 1. točki b) Uredbe (EU) br. 1151/2012, u kojem se predviđa da je prigovor koji se odnosi na registraciju ZTS-a prihvatljiv ako „dokazuje da je korištenje naziva zakonito, poznato i gospodarski značajno za slične poljoprivredne ili prehrambene proizvode”. Podnositelj prigovora tvrdi da bi se registracijom naziva „Пастърма говежда” (Pastarma govežda) kao zajamčeno tradicionalnog specijaliteta omogućilo nepošteno tržišno natjecanje stjecanjem nezakonite koristi od uporabe naziva „Kayseri Pastırması”, koji je zaštićen kao oznaka zemljopisnog podrijetla u Turskoj, za proizvod od sušenog sirovog mesa sličan proizvodu „Пастърма говежда” (Pastarma govežda). Podnositelji prigovora navode da je „Kayseri Pastırması” stekao određeni ugled i ima svoje tržište u nekoliko država članica EU-a. Nadalje, potrošače bi zbunila sličnost riječi „pastirma” i „pastarma”. Taj rizik od zabune još je i veći s obzirom na činjenicu da je riječ „Pastarma” turskog podrijetla.

               (8)

               Komisija je ocijenila argumente navedene u obrazloženoj izjavi o prigovoru i u podatcima koji su dostavljeni Komisiji o pregovorima između zainteresiranih strana te je zaključila da bi se naziv „Пастърма говежда” (Pastarma govežda) trebao registrirati kao ZTS.

               (9)

               „Пастърма говежда” (Pastarma govežda) ima specifična obilježja i proizvodi se na poseban način. Riječ je o proizvodu od sušenog sirovog mesa sa specifičnim fizikalnim, kemijskim i organoleptičkim svojstvima koji ima okus i miris zrelog goveđeg mesa bez ikakvih začina i drugih dodanih okusa. „Пастърма говежда” (Pastarma govežda) dobiva se tradicionalnim načinom proizvodnje, soljenjem, dozrijevanjem i sušenjem, tijekom kojih se u mesnoj sirovini odvijaju složeni mikrobiološki, fizikalno-kemijski i biokemijski procesi. Tijekom sušenja održavaju se utvrđeni parametri temperature i vlažnosti zraka, pri čemu nastaju uvjeti koji pogoduju razvoju mikrokoka (M. varians) i laktobacila (L. plantarum, L. casei) karakterističnih za tu zemlju. Cijeli postupak opisan je u točki 4.3. specifikacije proizvoda.

               (10)

               „Kayseri Pastırması” i drugi mesni proizvodi koji imaju naziv „pastarma”, „pastirma” ili drugi sličan naziv, proizvode se na način koji je različit od onog navedenog u specifikaciji proizvoda „Пастърма говежда” (Pastarma govežda). Za razliku od proizvoda „Kayseri Pastırması”, turske oznake zemljopisnog podrijetla, „Пастърма говежда” (Pastarma govežda) zaštićuje se kao zajamčeno tradicionalni specijalitet. Za njezina je svojstva zaslužan tradicionalni način pripreme.

               (11)

               „Пастърма говежда” (Pastarma govežda) i „Kayseri Pastırması” složeni su nazivi koji sadržavaju sličnu riječ. Iako su djelomično slični, njihovi su nazivi ipak dovoljno različiti i potrošači bi trebali moći razlikovati ta dva proizvoda. Nadalje, „Пастърма говежда” (Pastarma govežda) stekla je čvrst položaj na bugarskom tržištu bez ikakvog povezivanja s proizvodom „Kayseri Pastırması”. U Bugarskoj se proizvodi od 19. stoljeća, a sastav i zahtjevi u pogledu kvalitete prvi su put normirani 1955. u bugarskim državnim normama. Registracijom naziva „Пастърма говежда” (Pastarma govežda) kao zajamčeno tradicionalnog specijaliteta vjerojatno se neće utjecati na uporabu naziva „Kayseri Pastırması” na tržištu.

               (12)

               Razlozi za prigovor koje je navela gospodarska komora grada Kayserija uglavnom se odnose na podrijetlo i uporabu riječi „pastarma”. Međutim, trebalo bi pojasniti da je pastarma riječ koja se na cijelom balkanskom poluotoku upotrebljava za proizvode od sušenog mesa. I u specifikaciji proizvoda navodi se da je riječ „pastarma” u nazivu „Pastarma govežda” turskog podrijetla i da se odnosi na „soljeno i prešano sušeno meso”. Podnošenjem zahtjeva za upis u registar naziva „Пастърма говежда” (Pastarma govežda) kao ZTS-a Bugarska nije imala namjeru rezervirati upotrebu samog pojma „Пастърма (Pastarma)”. S obzirom na prethodno navedeno zaštitom bi se trebao obuhvatiti samo cijeli pojam „Пастърма говежда” (Pastarma govežda). Riječ „Pastarma” i njezin prijevod trebali bi se i dalje upotrebljavati u cijeloj Europskoj uniji pod uvjetom da se poštuju načela i pravila pravnog poretka Unije. Registracijom naziva „Пастърма говежда” (Pastarma govežda) neće se prema tome spriječiti daljnje stavljanje na tržište proizvoda „Kayseri Pastırması” u EU-u niti onemogućiti registracija drugih naziva koji sadržavaju pojam „pastarma”.

               (13)

               Neovisno o prethodno navedenom, kako bi se izbjegla mogućnost zbunjivanja potrošača usporedivim proizvodima sličnog naziva, primjereno je da se uz naziv ZTS-a „Пастърма говежда” (Pastarma govežda) navodi tvrdnja „proizvedeno prema bugarskoj tradiciji”, kako je za takve slučajeve predviđeno člankom 18. stavkom 3. Uredbe (EU) br. 1151/2012.

               (14)

               S obzirom na prethodno navedeno naziv „Пастърма говежда” (Pastarma govežda) trebalo bi upisati u „registar zajamčeno tradicionalnih specijaliteta”.

               (15)

               Mjere predviđene ovom uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Пастърма говежда” (Pastarma govežda) (ZTS) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Uz naziv iz članka 1. navodi se tvrdnja „proizvedeno prema bugarskoj tradiciji”. Pročišćena specifikacija proizvoda utvrđena je u Prilogu ovoj Uredbi.
   Članak 3.
   Naziv iz članka 1. zaštićuje se kao cjelina. Riječ „Pastarma” i njezini prijevodi mogu se i dalje upotrebljavati u cijeloj Europskoj uniji pod uvjetom da se poštuju načela i pravila pravnog poretka Unije.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 224, 9.7.2015., str. 13.

      (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).

      PRILOG
      SPECIFIKACIJA PROIZVODA ZA ZAJAMČENO TRADICIONALNI SPECIJALITET

         „ПАСТЪРМА ГОВЕЖДА” (PASTARMA GOVEŽDA)

         EZ br.: BG-TSG-0007-01255 – 25.8.2014.

         Bugarska

      1.   Naziv(i) koji(-e) je potrebno upisati u registar

      „Пастърма говежда” (Pastarma govežda)
      Uz naziv se navodi tvrdnja „proizvedeno prema bugarskoj tradiciji”.
      2.   Vrsta proizvoda

      Razred 1.2. Proizvodi od mesa (kuhani, soljeni, dimljeni itd.)
      3.   Razlozi za registraciju

      3.1.   Proizvod

      ☒ je rezultat načina proizvodnje, prerade ili sastava odgovarajućeg tradicionalnog postupka za taj proizvod ili prehrambeni proizvod;
      ☐ se proizvodi od sirovina ili sastojaka koji se tradicionalno koriste.
      Pastrma „pastarma govežda” dobiva se tradicionalnim načinom proizvodnje, soljenjem, dozrijevanjem i sušenjem, tijekom kojih se u mesnoj sirovini odvijaju složeni mikrobiološki, fizikalno-kemijski i biokemijski procesi. Tijekom sušenja održavaju se utvrđeni parametri temperature i vlažnosti zraka, pri čemu nastaju uvjeti koji pogoduju razvoju mikrokoka (M. varians) i laktobacila (L. plantarum, L. casei) karakterističnih za tu zemlju. Ti procesi uvjetuju nastanak dobre strukture, ugodne arome i okusa gotova proizvoda.
      3.2.   Naziv

      ☒ tradicionalno se koristi za označivanje specifičnog proizvoda;
      ☐ opisuje tradicionalna svojstva ili specifična svojstva proizvoda.
      Naziv „pastarma govežda” sam je po sebi specifičan jer ima dugu tradiciju te je poznat u cijeloj Bugarskoj. Uzimajući u obzir njezinu popularnost, pastrma je stekla određenu prepoznatljivost a da zemljopisno područje nema utjecaja na njezinu kvalitetu ili svojstva.
      Riječ „pastarma” iz naziva „pastarma govežda” turskog je podrijetla i znači „soljeno i prešano sušeno meso” (Enciklopedičen rečnik na čhuždite dumi v balgarskia ezik (Enciklopedijski rječnik stranih riječi u bugarskom jeziku), MAG 77, Sofija, 1996.). Taj su način pripreme i čuvanja mesa na ovo područje, koje obuhvaća današnju Bugarsku, u 7. stoljeću po Kristu donijeli proto-Bugari koji su pripadali turko-altajskoj jezičnoj porodici.
      4.   Opis

      4.1.   Opis proizvoda na koji se odnosi naziv iz točke 1., uključujući njegova glavna fizikalna, kemijska, mikrobiološka i organoleptička svojstva kojima se dokazuje njegov specifičan karakter (članak 7. stavak 2. ove Uredbe)

      Pastrma „pastarma govežda” jest točno određeni proizvod od sušenog sirovog mesa, okusa i mirisa po zrelom goveđem mesu, bez začina i stranog okusa.
      Riječ je o prešanom mesnom proizvodu koji se priprema od svježeg nemljevenog goveđeg mesa i dodatnih sastojaka soljenjem, sušenjem i prešanjem te se može odmah konzumirati.
      Fizikalne karakteristike – oblik i dimenzije
      Pastrma „pastarma govežda” ima oblik duguljastih i plosnatih komada čije dimenzije nisu prethodno zadane.
      Plosnat oblik svojstven proizvodu dobiva se prešanjem više puta tijekom sušenja pod prešom od drvenih dasaka.
      Kemijska svojstva

                  —

                  udio vode nije veći od 50 % ukupne mase,

                  —

                  udio kuhinjske soli: 3,5 do 4,5 % ukupne mase,

                  —

                  nitriti (rezidualna količina u gotovom proizvodu): najviše 50 mg/kg:

                  —

                  pH nije manji od 5,4.

            Organoleptička svojstva

         Vanjski izgled i boja

                  —

                  Vanjska površina sastoji se od glatkog prešanog mišićnog tkiva sivosmeđe boje, dok je masno tkivo žućkaste boje. Dopušten je površinski sloj od bijele plemenite plijesni.

         Površina reza

                  —

                  Mišićno je tkivo tamnosmeđe do smeđecrvene boje, njegov je obrub tamnije nijanse, dok je masno tkivo žućkasto.

            Konzistencija: puna i elastična.
      Pastrma „pastarma govežda” može se naći u prodaji u cijelim komadima ili razrezana, vakuumirana u celofanskoj foliji ili pakirana u zaštićenoj atmosferi.
      4.2.   Opis načina proizvodnje proizvoda na koji se odnosi naziv iz točke 1. i kojeg se proizvođači moraju držati, uključujući, prema potrebi, prirodu i svojstva upotrijebljenih sirovina ili sastojaka i način pripreme proizvoda (članak 7. stavak 2. ove Uredbe)

      Pri proizvodnji gotovog proizvoda „pastarma govežda” upotrebljavaju se sljedeće sirovine i dodatni sastojci:

                  Meso

                              —

                              100 kg svježeg goveđeg mesa – buta, plećke i pisanice – vrijednosti pH od 5,6 do 6,2, dobre strukture, koje je razrezano na komade čije dimenzije nisu prethodno zadane.

                  Kuhinjska sol: 3 do 6 kg
                  ili

                  Mješavina za soljenje: 3 do 6 kg kuhinjske soli, antioksidans – 40 g askorbinske kiseline (E300), 100 g kalijeva nitrata (E252) ili 85 g natrijeva nitrata (E251), 500 g rafiniranog kristalnog šećera.

                  Konopac: onaj za koji je dopuštena upotreba u prehrambene svrhe.

            Način proizvodnje
      Tijekom otkoštavanja mesa očuvane su sve pojedinačne mišićne skupine. Svaka se mišićna skupina čisti od krvavih dijelova, tetiva i ovojnica te se oblikuje u izdužene i plosnate dijelove čije dimenzije nisu prethodno zadane.
      Tako oblikovani komadi mesa zatim se sole solju ili mješavinom za soljenje prema receptu. Nasoljeni dijelovi pažljivo se slažu u čiste posude pogodne za dozrijevanje. Zatim se stavljaju u rashladnu komoru na temperaturu od 0 do 4 °C. Ti se komadi nakon tri do četiri dana raspoređuju (komadi s vrha stavljaju se na dno i obrnuto) kako bi bili jednako nasoljeni te se u jednakim uvjetima čuvaju još tri do šest dana. Pastrma se nakon soljenja namače u čistoj hladnoj vodi do dobivanja ugodnog slanog okusa. Nakon tog postupka svaki se komad pastrme veže konopcem i vješa na profil ili na drvenu ili metalnu gredu postavljenu na kolica za kobasice od nehrđajućeg čelika. Komadi se ne smiju dodirivati. Komadi obješeni na kolica cijede se najviše 24 sata na temperaturi zraka do 12 °C, a zatim se stavljaju u komore za sušenje (klimatizirano ili prirodno sušenje). Sušenje se odvija na temperaturi zraka od 12 do 17 °C uz relativnu vlažnost od 70 do 85 %. Tijekom sušenja odvijaju se složeni fizikalno-kemijski, biokemijski i mikrobiološki procesi te sirovo meso postaje proizvod spreman za konzumaciju. Pastrma se tijekom sušenja više puta preša kako bi dobila glatku površinu i čvršću konzistenciju. Prije samog prešanja različite komade treba razvrstati po debljini. Prvi se put prešaju kad se blago osuše, a na površini se stvori tanka kora. Opće je pravilo da se komadi prešaju dva ili tri puta te da se prvi puta prešaju tri do četiri dana nakon cijeđenja. Prešanje traje od 12 do 24 sata. Postupak sušenja traje od 25 do 30 dana, ovisno o veličini komadâ, dok se ne postigne čvrsta i elastična konzistencija.
      4.3.   Opis ključnih elemenata koji određuju tradicionalna svojstva proizvoda (članak 7. stavak 2. ove Uredbe)

      Prerada soljenjem i sušenjem goveđeg mesa u pastrmu u Bugarskoj se provodi od pamtivijeka, tvrdi profesor G. Dikov u svojem priručniku Higiena na mesoto (Higijena mesa) iz 1930. Tijekom tisućljetne povijesti u Bugarskoj pastrma „pastarma govežda” utjelovljivala je mudrost Bugara, koji su praktičnog duha, ali i zahtjevni u pogledu hrane. Stoga taj proizvod ima slan okus, autentičnu boju i prirodan miris mesa te je otporan i lako se čuva.
      U svojoj knjizi Iz stopanskoto minalo na Gabrovo (Iz gospodarske prošlosti Gabrova, 1929.), dr. P. Cončev objašnjava tehniku koja se prije 150 godina u toj regiji primjenjivala na meso goveđih trupova. „Od goveda težine 250 kg dobivamo: 70 kg pastrme…”.
      U pogledu načina ručne proizvodnje, koji se primjenjivao u 19. i početkom 20. stoljeća, tradicionalna pastrma „pastarma govežda” bila je posebna po svojoj sezonskoj proizvodnji u planinskim područjima u kojima prevladavaju klimatski uvjeti pogodni za prirodno sušenje. Zahvaljujući tradicionalnom načinu proizvodnje, koji odlikuje postupak sušenja, ta je vrsta proizvoda postala bugarski specijalitet. Tijekom sušenja održavaju se utvrđeni parametri temperature i vlažnosti zraka, pri čemu nastaju uvjeti koji pogoduju razvoju mikrokoka (M. varians) i laktobacila (L. plantarum, L. casei) karakterističnih za tu zemlju i koji pridonose karakterističnom okusu tog proizvoda (dr. K. Valkova, Tehnologia na mesnite produkti (Tehnologija mesnih proizvoda), Plovdiv, 2005.; dr. K. Boshkova, Microbiologia na mesoto, ribata i jajcata (Mikrobiologija mesa, ribe i jaja), Plovdiv, 1994.). Zbog popularnosti proizvoda i pojave klimatiziranih sušnica u kojima se održavaju parametri sušenja svojstveni prirodnom okolišu, proizvodnja pastrme „pastarma govežda” naveliko se proširila u sve regije zemlje te se počela industrijalizirati, vodeći računa o kvalitativnim svojstvima i receptu proizvoda koji su do danas ostali neizmijenjeni.
      Prve nacionalne norme u pogledu kvalitete povezane s trgovinom pastrmom „pastarma govežda” i njezinom proizvodnjom objavio je 1942. Viši institut za veterinarsku higijenu i nadzor životinjskih proizvoda. U svojem opisu postupka proizvodnje pastrme dr. M. Yordanov i dr. T. Girginov tumače strukovni žargon tog razdoblja: „obrtnici kažu da se sušenje i soljenje ponavljaju dok proizvod nije sasvim gotov, tj. „ispečen” (izpečen).
      Sastav pastrme „pastarma govežda” i zahtjevi u pogledu kvalitete koji se odnose na sastav prvi su put normirani 1955. bugarskom državnom normom „BDS 2014-55 Pastarma govezhda i bivolska” (BDS 2014-55 Goveđa i bivolja pastrma). Ona sadržava glavna pravila i norme primjenjive na tehnički postupak kojim se dobiva visokokvalitetni proizvod. Tehnike proizvodnje pastrme „pastarma govežda” opisane su u djelima Sbornik tehnologičeski instruktsii po mesnata promishlenost (Priručnik s tehničkim uputama za mesnu industriju, 1958.), Proizvodstvo i plasment na mesni produkti (Proizvodnja i prodaja mesnih proizvoda, 1963.) i Sbornik tehnologični instrukcii za proizvodstvo na mesni proizvedenia (Priručnik s tehničkim uputama za proizvodnju mesnih proizvoda, 1980.), u kojima je utvrđeno da su sastav i način proizvodnje tijekom vremena ostali neizmijenjeni. Spomenimo i rad dr. R. Čilingirova, iskusnog stručnjaka koji je šezdesetih godina prošlog stoljeća radio u tvornici za proizvodnju mesa „Rodopa” u Šumenu: „Unatoč suvremenoj tehničkoj opremi i postrojenjima za klimatizaciju zraka, dosljedno je poštovan temeljni tradicionalni način proizvodnje.”.


title: Provedbena uredba Komisije (EU) br. 416/2013 od 6. svibnja 2013. o upisu naziva u registar garantirano tradicionalnih specijaliteta (Moules de bouchot (GTS))

text:
               15/Sv. 25

               HR

               Službeni list Europske unije

               253

         32013R0416

               L 125/13

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 416/2013
   od 6. svibnja 2013.
   o upisu naziva u registar garantirano tradicionalnih specijaliteta (Moules de bouchot (GTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredba (EU) br. 1151/2012 stupila je na snagu 3. siječnja 2013. Njome je stavljena izvan snage i zamijenjena Uredba Vijeća br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (2).

               (2)

               U skladu s člankom 8. stavkom 2. Uredbe (EZ) br. 509/2006, zahtjev Francuske za registraciju naziva „Moules de bouchot” objavljen je u Službenom listu Europske unije
                   (3).

               (3)

               Kako Komisiji nije dostavljen ni jedan prigovor u smislu članka 9. Uredbe (EZ) br. 509/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovim se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. svibnja 2013.

            Za Komisiju

            Predsjednik

         José Manuel BARROSO

      (1)  SL L 343, 14.12.2012., str. 1.

      (2)  SL L 93, 31.3.2006., str. 1.

      (3)  SL C 239, 9.8.2012., str. 13.
   PRILOG
   Poljoprivredni proizvodi navedeni u Prilogu I. Ugovoru namijenjeni prehrani ljudi:

      Razred 1.7   Svježa riba, mekušci i ljuskavci i od njih dobiveni proizvodi

   FRANCUSKA
   Moules de bouchot (GTS)


title: Provedbena uredba Komisije (EU) 2017/428 оd 10. ožujka 2017. o odobravanju osnovne tvari glinasti ugljen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
                  11.3.2017

                  HR

                  Službeni list Europske unije

                  L 66/1

            PROVEDBENA UREDBA KOMISIJE (EU) 2017/428
      оd 10. ožujka 2017.
      o odobravanju osnovne tvari glinasti ugljen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
      budući da:

                  (1)

                  U skladu s člankom 23. stavkom 3. Uredbe (EZ) br. 1107/2009 Komisija je 18. svibnja 2015. primila zahtjev od subjekta Ets Christian Callegari za odobrenje glinastog ugljena kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka.

                  (2)

                  Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 6. srpnja 2016. Komisiji dostavila tehničko izvješće. (2) Komisija je Stalnom odboru za bilje, životinje, hranu i hranu za životinje 7. listopada 2016. predočila izvješće o pregledu (3) i nacrt ove Uredbe te pripremila njihove završne verzije za sastanak tog odbora održan 24. siječnja 2017.

                  (3)

                  Iz dokumentacije koju je dostavio podnositelj zahtjeva jasno je da glinastom ugljenu nije svojstvena sposobnost za uzrokovanje poremećaja endokrinog sustava te neurotoksičnih ili imunotoksičnih učinaka. Osim toga, iako se ne stavlja na tržište kao proizvod za zaštitu bilja niti se pretežno upotrebljava za zaštitu bilja, glinasti ugljen koristan je u zaštiti bilja u proizvodu koji se sastoji od njega i vode. Zato ga treba smatrati osnovnom tvari. Glinasti ugljen mješavina je ugljena, kako je definiran u Uredbi Komisije (EU) br. 231/2012 (4), i bentonita, kako je naveden u Provedbenoj uredbi Komisije (EU) br. 1060/2013 (5), u granulama.

                  (4)

                  Ispitivanja su pokazala kako se za glinasti ugljen može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti glinasti ugljen kao osnovnu tvar.

                  (5)

                  U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete za odobrenje koji su iscrpno opisani u Prilogu I. ovoj Uredbi.

                  (6)

                  U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (6).

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobravanje osnovne tvari
      Tvar glinasti ugljen, kako je navedena u Prilogu I., odobrava se kao osnovna tvar u skladu s uvjetima utvrđenima u tom prilogu.
      Članak 2.
      Izmjene Provedbene uredbe (EU) br. 540/2011
      Provedbena uredba (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 10. ožujka 2017.

               Za Komisiju

               Predsjednik

            Jean-Claude JUNCKER

         (1)  SL L 309, 24.11.2009., str. 1.

         (2)  EFSA (Europska agencija za sigurnost hrane), 2016. Technical report on the outcome of the consultation with Member States and EFSA on the basic substance application for clayed charcoal for use in plant protection as a protectant in grapevines. EFSA, povezana publikacija 2016.:13(7):EN-1061. 28 str.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

         (4)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).

         (5)  Provedbena uredba Komisije (EU) br. 1060/2013 od 29. listopada 2013. o odobrenju bentonita kao dodatka hrani za sve životinjske vrste (SL L 289, 31.10.2013., str. 33.).

         (6)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

         PRILOG I.

                     Uobičajeni naziv, identifikacijski brojevi

                     Kemijski naziv prema IUPAC-u:

                     Čistoća (1)

                     Datum odobrenja

                     Posebne odredbe

                     Glinasti ugljen
                     CAS br. 7440-44-0 231-153-3 (EINECS) (aktivni ugljen)
                     CAS br. 1333-86-4 215-609-9 (EINECS) (ugljena čađa)
                     CAS br. 1302-78-9 215-108-5 (EINECS) (bentonit)

                     Nije dostupno.

                     Ugljen: čistoća obvezna u skladu s Uredbom (EU) br. 231/2012
                     Bentonit: čistoća obvezna u skladu s Provedbenom uredbom (EU) br. 1060/2013

                     31. ožujka 2017.

                     Glinasti ugljen mora se upotrebljavati u skladu s posebnim uvjetima navedenima u zaključcima izvješća o pregledu za glinasti ugljen (SANTE/11267/2016), a posebno u njegovim dodacima I. i II..

            (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.

         PRILOG II.
         U dijelu C Priloga Provedbenoj uredbi (EU) br. 540/2011 dodaje se sljedeći unos:

                        „13.

                        Glinasti ugljen
                        CAS br. 7440-44-0 231-153-3 (EINECS) (aktivni ugljen)
                        CAS br. 1333-86-4 215-609-9 (EINECS) (ugljena čađa)
                        CAS br. 1302-78-9 215-108-5 (EINECS) (bentonit)

                        Nije dostupno.

                        Ugljen: čistoća obvezna u skladu s Uredbom (EU) br. 231/2012 (*1)

                        Bentonit: čistoća obvezna u skladu s Provedbenom uredbom (EU) br. 1060/2013 (*2)

                        31. ožujka 2017.

                        Glinasti ugljen mora se upotrebljavati u skladu s posebnim uvjetima navedenima u zaključcima izvješća o pregledu za glinasti ugljen (SANTE/11267/2016), a posebno u njegovim dodacima I. i II.

            (*1)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).

            (*2)  Provedbena uredba Komisije (EU) br. 1060/2013 od 29. listopada 2013. o odobrenju bentonita kao dodatka hrani za sve životinjske vrste (SL L 289, 31.10.2013., str. 33.).”


title: Provedbena uredba Komisije (EU) br. 1189/2013 оd 21. studenoga 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               22.11.2013

               HR

               Službeni list Europske unije

               L 313/49

         PROVEDBENA UREDBA KOMISIJE (EU) br. 1189/2013
   оd 21. studenoga 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  46,6

                  MA

                  41,5

                  MK

                  36,9

                  TR

                  116,2

                  ZZ

                  60,3

                  0707 00 05

                  AL

                  32,3

                  MK

                  57,9

                  TR

                  96,7

                  ZZ

                  62,3

                  0709 93 10

                  MA

                  114,0

                  TR

                  105,7

                  ZZ

                  109,9

                  0805 20 10

                  MA

                  73,6

                  TR

                  76,1

                  ZA

                  87,1

                  ZZ

                  78,9

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  80,1

                  UY

                  56,3

                  ZA

                  155,9

                  ZZ

                  92,8

                  0805 50 10

                  TR

                  71,2

                  ZZ

                  71,2

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  47,7

                  NZ

                  93,9

                  US

                  113,5

                  ZA

                  204,1

                  ZZ

                  101,3

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/317 оd 23. veljače 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.2.2017

               HR

               Službeni list Europske unije

               L 47/4

         PROVEDBENA UREDBA KOMISIJE (EU) 2017/317
   оd 23. veljače 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. veljače 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  75,4

                  MA

                  110,1

                  TR

                  100,5

                  ZZ

                  95,3

                  0707 00 05

                  MA

                  86,6

                  TR

                  190,3

                  ZZ

                  138,5

                  0709 91 00

                  EG

                  113,1

                  ZZ

                  113,1

                  0709 93 10

                  MA

                  55,4

                  TR

                  172,3

                  ZZ

                  113,9

                  0805 10 22 , 0805 10 24 , 0805 10 28

                  EG

                  43,6

                  IL

                  75,0

                  MA

                  50,0

                  TN

                  50,3

                  TR

                  73,1

                  ZA

                  196,8

                  ZZ

                  81,5

                  0805 21 10 , 0805 21 90 , 0805 29 00

                  EG

                  73,3

                  IL

                  129,0

                  JM

                  120,8

                  MA

                  102,0

                  TR

                  62,1

                  ZZ

                  97,4

                  0805 22 00

                  IL

                  120,6

                  MA

                  101,2

                  ZZ

                  110,9

                  0805 50 10

                  EG

                  82,4

                  TR

                  72,2

                  ZZ

                  77,3

                  0808 10 80

                  US

                  115,7

                  ZZ

                  115,7

                  0808 30 90

                  CL

                  175,7

                  CN

                  84,8

                  ZA

                  110,9

                  ZZ

                  123,8

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/2427 оd 21. prosinca 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               22.12.2015

               HR

               Službeni list Europske unije

               L 334/10

         PROVEDBENA UREDBA KOMISIJE (EU) 2015/2427
   оd 21. prosinca 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  236,2

                  MA

                  99,6

                  TR

                  113,3

                  ZZ

                  149,7

                  0707 00 05

                  EG

                  174,9

                  MA

                  82,9

                  TR

                  145,3

                  ZZ

                  134,4

                  0709 93 10

                  MA

                  46,3

                  TR

                  146,0

                  ZZ

                  96,2

                  0805 10 20

                  EG

                  57,7

                  MA

                  66,1

                  TR

                  55,6

                  ZA

                  74,1

                  ZZ

                  63,4

                  0805 20 10

                  MA

                  80,8

                  ZZ

                  80,8

                  0805 20 30, 0805 20 50, 0805 20 70, 0805 20 90

                  IL

                  110,0

                  TR

                  87,3

                  ZZ

                  98,7

                  0805 50 10

                  TR

                  92,6

                  ZZ

                  92,6

                  0808 10 80

                  CA

                  153,6

                  CL

                  85,4

                  US

                  172,3

                  ZA

                  141,1

                  ZZ

                  138,1

                  0808 30 90

                  CN

                  59,9

                  TR

                  122,3

                  ZZ

                  91,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/972 оd 17. lipnja 2016. o odobrenju L-arginina dobivenoga od bakterije Corynebacterium glutamicum KCTC 10423BP kao dodatka hrani za sve životinjske vrste (Tekst značajan za EGP)

text:
               18.6.2016

               HR

               Službeni list Europske unije

               L 161/18

         PROVEDBENA UREDBA KOMISIJE (EU) 2016/972
   оd 17. lipnja 2016.
   o odobrenju L-arginina dobivenoga od bakterije Corynebacterium glutamicum KCTC 10423BP kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje L-arginina kao dodatka hrani za životinje. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Taj se zahtjev odnosi na odobrenje L-arginina dobivenoga od bakterije Corynebacterium glutamicum KCTC 10423BP kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 1. prosinca 2015. (2) zaključila da L-arginin dobiven od bakterije Corynebacterium glutamicum KCTC 10423BP u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da ga se može smatrati učinkovitim izvorom aminokiseline arginin za sve životinjske vrste; kako bi dodatni L-arginin bio u potpunosti učinkovit za preživače, trebalo bi ga zaštititi od razgradnje u buragu. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom navedene tvari utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim potrebno je odobriti uporabu te tvari kako je navedeno u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal 2016.; 14(1):4345.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija nutritivnih dodataka. Funkcionalna skupina: aminokiseline, njihove soli i analogne tvari

                  3c361

                  —

                  L-arginin

                     Sastav dodatka:

                  Prašak s najmanjom dopuštenom količinom L-arginina od 98 % (na osnovi suhe tvari) i najvećim dopuštenim udjelom vlage od 10 %

                     Karakteristike aktivne tvari:

                  L-arginine ((S)-2-amino-5-gvanidinopentanska kiselina) dobiven od bakterije Corynebacterium glutamicum KCTC 10423BP
                  Kemijska formula: C6H14N4O2

                  CAS broj: 74-79-3

                     Analitička metoda
                      (1)

                  Za karakteristike L-arginina u dodatku hrani za životinje:

                              —

                              Food Chemical Codex „monografija L-arginina”.

                        Za kvantifikaciju arginina u dodatku hrani za životinje:

                              —

                              metoda kromatografije izmjene iona s postkolonskom derivatizacijom i fotometrijskim otkrivanjem (IEC-VIS):

                        Za kvantifikaciju arginina u premiksima, krmivima i krmnim smjesama:

                              —

                              kromatografija izmjene iona s postkolonskom derivatizacijom i fotometrijskim otkrivanjem (IEC-VIS) – Uredba Komisije (EZ) br. 152/2009 (2).

                  Sve vrste

                              1.

                              Udio vlage označuje se na deklaraciji dodatka.

                              2.

                              L-arginin se može staviti na tržište i upotrebljavati kao dodatak koji sadržava pripravak.

                  8. srpnja 2026.

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.

         (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).


title: Provedbena uredba Komisije (EU) br. 868/2013 оd 4. rujna 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Garbanzo de Escacena (ZOZP))

text:
               11.9.2013

               HR

               Službeni list Europske unije

               L 242/8

         PROVEDBENA UREDBA KOMISIJE (EU) br. 868/2013
   оd 4. rujna 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Garbanzo de Escacena (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenog 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Španjolske za upis naziva „Garbanzo de Escacena” objavljen je u Službenom listu Europske unije
                   (3).

               (3)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, naziv „Garbanzo de Escacena” potrebno je upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. rujna 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 300, 5.10.2012., str. 19.

      PRILOG
      Poljoprivredni proizvodi namijenjeni ljudskoj prehrani navedeni u Prilogu I. Ugovoru:

         Razred 1.6.:   Voće, povrće i žitarice, u prirodnom stanju ili prerađeni

      ŠPANJOLSKA
      Garbanzo de Escacena (ZOZP)


title: Provedbena uredba Komisije (EU) 2015/213 оd 11. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               12.2.2015

               HR

               Službeni list Europske unije

               L 36/4

         PROVEDBENA UREDBA KOMISIJE (EU) 2015/213
   оd 11. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  268,7

                  IL

                  101,6

                  MA

                  78,7

                  TR

                  113,7

                  ZZ

                  140,7

                  0707 00 05

                  EG

                  191,6

                  JO

                  217,9

                  TR

                  195,6

                  ZZ

                  201,7

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  226,5

                  TR

                  232,1

                  ZZ

                  229,3

                  0805 10 20

                  EG

                  45,8

                  IL

                  68,3

                  MA

                  54,7

                  TN

                  62,0

                  TR

                  67,1

                  ZZ

                  59,6

                  0805 20 10

                  IL

                  144,0

                  MA

                  93,4

                  ZZ

                  118,7

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  146,7

                  JM

                  116,6

                  MA

                  131,6

                  TR

                  78,6

                  ZZ

                  109,6

                  0805 50 10

                  TR

                  61,5

                  ZZ

                  61,5

                  0808 10 80

                  BR

                  65,7

                  CL

                  89,9

                  CN

                  119,5

                  MK

                  22,6

                  US

                  171,5

                  ZZ

                  93,8

                  0808 30 90

                  CL

                  291,0

                  ZA

                  99,7

                  ZZ

                  195,4

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/761 оd 13. svibnja 2016. o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2016.

text:
               14.5.2016

               HR

               Službeni list Europske unije

               L 126/67

         PROVEDBENA UREDBA KOMISIJE (EU) 2016/761
   оd 13. svibnja 2016.
   o odstupanju od Provedbene uredbe (EU) br. 809/2014 u pogledu konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena jedinstvenog zahtjeva ili zahtjeva za plaćanje i konačnog datuma za podnošenje zahtjevâ za dodjelu prava na plaćanje ili povećanje vrijednosti pravâ na plaćanje u okviru programa osnovnog plaćanja za godinu 2016.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 78. prvi stavak točku (b) i drugi stavak,
   budući da:

               (1)

               Provedbenom uredbom Komisije (EU) br. 809/2014 (2) predviđen je konačni datum za podnošenje jedinstvenog zahtjeva, zahtjevâ za potporu ili zahtjevâ za plaćanje, konačni datum za prijavu izmjena jedinstvenog zahtjeva ili zahtjeva za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja.

               (2)

               Zbog administrativnih poteškoća u prvoj godini provedbe novog pravnog okvira za programe izravnih plaćanja i mjera ruralnog razvoja, koji i dalje postoje u nekim državama članicama te zbog novih elemenata povezanih s pripremom postupka prijave za godinu podnošenja zahtjeva 2016., u nekim državama članicama odgođeni su upravljanje jedinstvenim zahtjevom, zahtjevima za potporu ili zahtjevima za plaćanje i podnošenje zahtjevâ za dodjelu prava na plaćanje ili na povećanje vrijednosti pravâ na plaćanje u okviru programa osnovnog plaćanja. Te poteškoće pojavljuju se u općem kontekstu ozbiljnog gospodarskog stanja u određenim poljoprivrednim sektorima.

               (3)

               To je stanje utjecalo na mogućnost korisnika na podnošenje jedinstvenog zahtjeva, zahtjevâ za potporu ili zahtjevâ za plaćanje i zahtjevâ za dodjelu pravâ na plaćanje ili na povećanje vrijednosti pravâ na plaćanje u okviru programa osnovnog plaćanja u rokovima predviđenima u članku 13. stavku 1. i članku 22. stavku 1. Provedbene uredbe (EU) br. 809/2014.

               (4)

               S obzirom na to stanje primjereno je predvidjeti odstupanje od članka 13. stavka 1. i članka 22. stavka 1. Provedbene uredbe (EU) br. 809/2014 kojim se omogućuje državama članicama da za 2016. godinu odrede konačni datum podnošenja jedinstvenog zahtjeva, zahtjevâ za potporu ili zahtjevâ za plaćanje i konačni datum za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja koji slijede nakon onih predviđenih u tim člancima. Budući da su datumi i razdoblja iz članka 11. stavka 4. i članka 15. stavaka 2. i 2.a Provedbene uredbe (EU) br. 809/2014 povezani s konačnim datumom predviđenim člankom 13. stavkom 1. te Uredbe, trebalo bi predvidjeti slično odstupanje za prijavu izmjena jedinstvenog zahtjeva ili zahtjeva za plaćanje te prethodne provjere zahtjeva.

               (5)

               Budući da bi ta odstupanja trebala obuhvaćati jedinstveni zahtjev, zahtjeve za potporu i zahtjeve za plaćanje, izmjene jedinstvenog zahtjeva ili zahtjeva za plaćanje te zahtjeve za dodjelu pravâ na plaćanje za 2016., primjereno je da se ova Uredba primjenjuje na zahtjeve i zahtjeve za plaćanje koji se odnose na 2016. godinu.

               (6)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima i Odbora za ruralni razvoj,

         DONIJELA JE OVU UREDBU:
   Članak 1.
   Odstupajući od članka 13. stavka 1. prvog podstavka Provedbene uredbe (EU) br. 809/2014 konačni datumi za 2016. godinu koje određuju države članice i do kojih se jedinstveni zahtjev, zahtjevi za potporu ili zahtjevi za plaćanje moraju dostaviti moraju biti najkasnije do 15. lipnja.
   Članak 2.
   Odstupajući od članka 15. stavka 2. Provedbene uredbe (EU) br. 809/2014 i u slučaju da se države članice koriste odstupanjem iz članaka 1. i 3. ove Uredbe, za 2016. godinu nadležno tijelo obavješćuje se u pisanom obliku do 15. lipnja o izmjenama jedinstvenog zahtjeva ili zahtjeva za plaćanje u skladu s člankom 15. stavkom 1. Provedbene uredbe (EU) br. 809/2014.
   Odstupanja iz članka 1. ove Uredbe i iz prvog stavka ovog članka primjenjuju se u svrhu izračuna razdoblja od 26, 35 odnosno 10 kalendarskih dana nakon konačnog datuma za podnošenje jedinstvenog zahtjeva, zahtjevâ za potporu ili zahtjevâ za plaćanje, konačnog datuma za prijavu izmjena iz članka 11. stavka 4. i članka 15. stavka 2.a Provedbene uredbe (EU) br. 809/2014.
   Članak 3.
   Odstupajući od članka 22. stavka 1. Provedbene uredbe (EU) br. 809/2014, datum koji određuju države članice za 2016. godinu za podnošenje zahtjevâ za dodjelu pravâ na plaćanje ili povećanje vrijednosti pravâ na plaćanje u okviru programa osnovnog plaćanja mora biti najkasnije do 15. lipnja.
   Članak 4.
   Ova Uredba stupa na snagu na dan objave u Službenom listu Europske unije.
   Primjenjuje se na zahtjeve i zahtjeve za plaćanje koji se odnose na 2016. godinu.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. svibnja 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).


title: Provedbena uredba Komisije (EU) 2016/1807 оd 30. rujna 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Poulet du Périgord (ZOZP))

text:
               13.10.2016

               HR

               Službeni list Europske unije

               L 276/4

         PROVEDBENA UREDBA KOMISIJE (EU) 2016/1807
   оd 30. rujna 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Poulet du Périgord (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Poulet du Périgord” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Poulet du Périgord” potrebno je upisati u registar,

         DONIJELA JE OVU UREDBU:
   Članak 1.
   Naziv „Poulet du Périgord” (ZOZP) upisuje se u registar.
   Naziv iz prvog stavka odnosi se na proizvod iz razreda 1.1. Svježe meso (i nusproizvodi klanja) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. rujna 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 195, 2.6.2016., str. 10.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2015/111 оd 26. siječnja 2015. o utvrđivanju mjera za ublažavanje ozbiljne ugroze očuvanja stokova brancina ( Dicentrarchus labrax ) u Keltskom moru, kanalu La Manche, Irskom moru i južnom Sjevernom moru

text:
               27.1.2015

               HR

               Službeni list Europske unije

               L 20/31

         PROVEDBENA UREDBA KOMISIJE (EU) 2015/111
   оd 26. siječnja 2015.
   o utvrđivanju mjera za ublažavanje ozbiljne ugroze očuvanja stokova brancina (Dicentrarchus labrax) u Keltskom moru, kanalu La Manche, Irskom moru i južnom Sjevernom moru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba Vijeća (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 12. stavak 1.,
   budući da:

               (1)

               Člankom 12. Uredbe (EU) br. 1380/2013 propisuje se da se hitne mjere mogu poduzeti iz propisno obrazloženih hitnih razloga u vezi s ozbiljnom ugrozom očuvanja morskih bioloških resursa. Radi ublažavanja te ugroze, na obrazloženi zahtjev države članice ili na vlastitu inicijativu, Komisija može donijeti takve hitne mjere u obliku neposredno primjenjivih provedbenih akata koji se primjenjuju na razdoblje od najviše šest mjeseci.

               (2)

               U skladu sa znanstvenim savjetima Međunarodnog vijeća za istraživanje mora (ICES) te Znanstvenog, tehničkog i gospodarskog odbora za ribarstvo (STECF) brancin (Dicentrarchus labrax) u Keltskom moru, kanalu La Manche, Irskom moru i južnom Sjevernom moru (zone ICES-a IV.b, c i VII.a, d-h) trpi posljedice brzog opadanja biomase zbog zajedničkog djelovanja sve slabijeg novačenja i sve veće ribolovne smrtnosti. Biomasa stoka u mrijestu približava se najnižoj zabilježenoj razini u povijesti. Trenutačna ribolovna smrtnost gotovo je četiri puta veća od one koju stok može podnijeti. Stoga ICES preporučuje provedbu mjera za znatno smanjenje ribolovne smrtnosti u čitavom stoku.

               (3)

               Ujedinjena Kraljevina zatražila je dopisom od 19. prosinca 2014. da Komisija poduzme mjere u skladu s člankom 12. Uredbe (EU) br. 1380/2013 u cilju zatvaranja područja ICES-a VII.e za pelagijski ribolov brancina od siječnja do travnja 2015. kako bi se zaštitom agregacija brancina u mrijestu smanjio ribolovni pritisak. Zahtjev je priopćen Belgiji, Francuskoj, Irskoj, Nizozemskoj te savjetodavnim vijećima za sjeverozapadne vode i za Sjeverno more. Belgija, Francuska i Nizozemska dostavile su svoje primjedbe Komisiji.

               (4)

               Primjedbe koje je iznijela Francuska odnose se na primjenjivost članka 12. Uredbe (EU) br. 1380/2013, ugrozu uzrokovanu ribolovnim aktivnostima i postupak, dokaz o ozbiljnoj ugrozi te rizik od diskriminacije između vrsta ribolova. Belgija je na zahtjev Ujedinjene Kraljevine odgovorila pozitivno. Nizozemska je predložila proširenje mjera kako bi se njima obuhvatilo šira područja i druge vrste ribolova. U pogledu područja primjene i postupka iz članka 12. Uredbe (EU) br. 1380/2013 treba napomenuti da ova odredba nije ograničena na određeni uzrok te se stoga može primjenjivati na svaku prijetnju uzrokovanu ribolovnim aktivnostima ili drugim uzrocima, a vremenska ograničenja utvrđena tim člankom opravdana su potrebom da se ozbiljna ugroza hitno riješi. Dokaz o ozbiljnoj ugrozi brancina u predmetnom slučaju temelji se na znanstvenim dokazima, kako je navedeno u nastavku.

               (5)

               Brancini se od prosinca do travnja agregiraju u koncentracijama u posebnim područjima radi mriještenja. Stok brancina ovisi o toj fazi reprodukcije. U navedenom razdoblju u tim se agregacijama u mrijestu provodi ciljano ribarstvo koje uvelike pridonosi cjelokupnoj ribolovnoj smrtnosti stoka i osobito smanjenju broja primjeraka odrasle ribe koja se može uspješno razmnožavati. Statistikama ulova potvrđuje se da se takvom ribolovnom praksom uklanja uglavnom odrasla riba koja stoga više ne može pridonijeti reprodukciji tog stoka.

               (6)

               U skladu sa znanstvenom ocjenom ICES-a i STECF-a komercijalan ribolov pelagijskim povlačnim mrežama (koće) odgovoran je za više od 25 % ribolovne smrtnosti.

               (7)

               Navod o ozbiljnoj ugrozi očuvanja morskih bioloških resursa proizlazi iz rizika od teške štete za reproduktivnu sposobnost stoka, zbog naglog opadanja biomase stoka u mrijestu, kao i očekivanja da bi nastavljeni ciljani ribolov mogao nanijeti neodrživu štetu stoku u mrijestu. Komisija smatra da postoje propisno obrazloženi hitni razlozi jer 1. započela je sezona mriještenja i 2. započeo je i ribolov u navedenim stokovima u mrijestu. Na temelju znanstvenih dokaza neposredno djelovanje smatra se neophodnim tijekom tekuće sezone mriještenja brancina uz poduzimanje mjera koje se primjenjuju bez odgode i ostaju na snazi do 30. travnja 2015.

               (8)

               Stoga je potrebno donijeti hitne mjere kako bi se zabranio ciljani ribolov brancina pelagijskim povlačnim mrežama (koće) tijekom vrlo osjetljive sezone mriještenja od siječnja do 30. travnja 2015. Daljnjom odgodom osiguranja zaštite stoka znatno bi se smanjila ili uklonila učinkovitost hitnih mjera. Kako bi se ojačala učinkovitost navedenih mjera, subjektima treba naložiti da ne prihvaćaju prekrcaje i iskrcaje brancina ulovljenog tijekom razdoblja primjene ove Uredbe.

               (9)

               Kako bi se agregacijama u mrijestu jako promjenjivih lokacija osigurala učinkovita zaštita, hitnim mjerama treba obuhvatiti cijelo područje distribucije stoka, odnosno Keltsko more, kanal La Manche, Irsko more i južno Sjeverno more (zone ICES-a IV.b, c i VII.a, d-h) te u njih uvrstiti i ribarstvo pelagijskim povlačnim mrežama (koće). Osim toga, uvrštena su područja ICES-a VII.j, k kako bi se spriječilo premještanje ribolovnih aktivnosti jer distribucija stoka još nije u potpunosti utvrđena.

               (10)

               Alternativnim mjerama koje je predložila Francuska ne bi se postigao isti rezultat kao mjerom iz ove Uredbe jer njihova učinkovitost nije pouzdana. Nadalje, kako bi se stoku brancina osigurala daljnja zaštita, u kasnijoj bi se fazi mogle zahtijevati dodatne mjere u pogledu utjecaja drugih vrsta ribolova.

               (11)

               Francuska je dostavila podatke iz kojih je vidljivo da pelagijske koćarice koje koriste mreže veličine između 32 i 69 mm ne love ciljano brancine te da svaki usputni ulov takvih plovila minimalno utječe na stok.

               (12)

               Stanje stoka brancina u obuhvaćenim područjima ispunjuje sve kriterije propisno obrazloženih hitnih razloga u vezi s ozbiljnom ugrozom očuvanja tog stoka te stoga Komisija može na vlastitu inicijativu donijeti mjere iz ove Uredbe na temelju članka 12. Uredbe (EU) br. 1380/2013 koje nadilaze zahtjev Ujedinjene Kraljevine.

               (13)

               Mjere predviđene ovom Uredbom podnijet će se na mišljenje Odboru za ribarstvo i akvakulturu,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju hitne mjere za stok brancina u zonama ICES-a IV.b, c, VII.a te d-k kako bi se ublažila neposredna i ozbiljna šteta tom stoku.
   Članak 2.
   Mjere
   Tijekom razdoblja primjene ove Uredbe zabranjuje se ribolov brancina (Dicentrarchus labrax) u zonama ICES-a IV.b, c, VII.a, d-k pelagijskim povlačnim mrežama (poznate kao pelagijske koće sa širilicama i pelagijske koće kojima upravljaju dva plovila) s okom vreće mreže većim od 70 mm.
   Za plovila koja upotrebljavaju taj ribolovni alat zabranjuje se i zadržavanje na palubi, premještaj, prekrcaj i iskrcaj brancina ulovljenog tijekom razdoblja primjene ove Uredbe u istom području.
   Države članice izvješćuju Komisiju o ulovima brancina pelagijskim koćaricama (sa širilicama ili kojima upravljaju dva plovila) u roku od 14 dana od konca svakog mjeseca.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se do 30. travnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 354, 28.12.2013., str. 22.


title: Provedbena uredba Komisije (EU) 2015/2317 оd 8. prosinca 2015. o razvrstavanju određene robe u kombiniranu nomenklaturu

text:
               12.12.2015

               HR

               Službeni list Europske unije

               L 328/55

         PROVEDBENA UREDBA KOMISIJE (EU) 2015/2317
   оd 8. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1)

                  (2)

                  (3)

                  Stroj za šivanje sa slobodnom rukom za kućanstvo s ugrađenim elektromotorom izlazne snage od 70 W, opremljen u pravilu ubodnom pločom, pritisnim stopalom, kućištem kalema, upravljačima, ugrađenim svjetlom, nožnom papučicom s kabelom i raznim dodacima (npr. kalemi, vodilice, komplet igala, dvostruke igle itd.) Teži otprilike 7 kg (uključujući motor) i nudi više od 24 programa šivanja. Njegova je vrijednost veća od 65 EUR.
                  Stroj za šivanje radi s gornjim i donjim koncem. Jedan se konac udijeva u iglu, a drugi se provlači ispod pomoću čunka (tehnika zrnčanog (štep) boda). Stroj za šivanje može izraditi različite vrste boda, ali osnova je svih bodova prethodno navedeno načelo. Stroj može samo oponašati opšivni bod (over-lock) i ne može istodobno rezati materijal koji strši.

                  8452 10 11

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8452, 8452 10 i 8452 10 11.
                  S obzirom na njegovu funkciju, izradu, fizička svojstva i način rada, stroj za šivanje smatra se strojem za šivanje za prošivanje zrnčanim (štep) bodom iz podbroja 8452 10 jer izrađuje samo bodove u tehnici zrnčanog (štep) boda (vidjeti i objašnjenja kombinirane nomenklature za tarifne podbrojeve 8452 10 11 i 8452 10 19, stavku 1.(a)).
                  Proizvod se stoga razvrstava u oznaku KN 8452 10 11 kao strojevi za šivanje za kućanstvo, isključivo za prošivanje zrnčanim (štep) bodom, čija je vrijednost veća od 65 EUR po komadu.


title: Provedbena uredba Komisije (EU) br. 453/2014 оd 29. travnja 2014. o razvrstavanju određene robe u kombiniranu nomenklaturu

text:
               6.5.2014

               HR

               Službeni list Europske unije

               L 133/27

         PROVEDBENA UREDBA KOMISIJE (EU) br. 453/2014
   оd 29. travnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu pod oznakom KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2014.

            Za Komisiju,

            u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje (oznaka KN)

                  Obrazloženje

                  (1)

                  (2)

                  (3)

                  Aparat (takozvani „TV simulator”) u plastičnom kućištu s prozirnim prednjim poklopcem i veličine oko 8 × 7 × 6 cm.
                  Aparat je opremljen četirima svjetlosnim diodama (LED) za stvaranje svjetla, kvarcnim kristalom, senzorom za određivanje sumraka, vremenskim programatorom, prikaznikom načina rada i kontrolnim gumbima. Opremljen je strujnim napajanjem.
                  Aparat stvara nasumično trepćuće svjetlo različite jakosti i boje tijekom unaprijed određenog razdoblja i time simulira uključeni televizijski prijamnik. Time se stvara utisak da se u kući nalaze ljudi kako bi se odvratili provalnici.

                  9405 40 39

                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature i nazivima oznaka KN 9405, 9405 40 i 9405 40 39.
                  Funkcija aparata jest stvaranje nasumičnog trepćućeg svjetla isključivo radi simuliranja uključenog televizijskog prijamnika. S obzirom na to da trepćuće svjetlo nema nikakvu signalnu namjenu, isključeno je razvrstavanje u tarifni broj 8531 kao aparat za vizualnu signalizaciju (vidjeti i napomene s objašnjenjima Harmoniziranog sustava za tarifni broj 8531 prvi stavak).
                  S obzirom na to da proizvod ima sva objektivna svojstva svjetiljke u smislu tarifnog broja 9405, razvrstava se u oznaku KN 9405 40 39 kao ostale električne svjetiljke i rasvjetna tijela od plastične mase.


title: Provedbena uredba Komisije (EU) br. 736/2012 od 14. kolovoza 2012. o utvrđivanju koeficijenata koji se primjenjuju na žitarice koje se izvoze u obliku irskog viskija za razdoblje 2012./2013.

text:
               03/Sv. 061

               HR

               Službeni list Europske unije

               188

         32012R0736

               L 218/6

               SLUŽBENI LIST EUROPSKE UNIJE

               14.08.2012.

      PROVEDBENA UREDBA KOMISIJE (EU) br. 736/2012
   od 14. kolovoza 2012.
   o utvrđivanju koeficijenata koji se primjenjuju na žitarice koje se izvoze u obliku irskog viskija za razdoblje 2012./2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1670/2006 od 10. studenoga 2006. o utvrđivanju određenih detaljnih pravila za primjenu Uredbe Vijeća (EZ) br. 1784/2003 u pogledu utvrđivanja i dodjele prilagođenih subvencija u vezi sa žitaricama izvezenim u obliku određenih jakih alkoholnih pića (2), a posebno njezin članak 5.,
   budući da:

               (1)

               Člankom 4. stavkom 1. Uredbe (EZ) br. 1670/2006 utvrđuje se da količine žitarica koje ispunjavaju uvjete za subvenciju jesu količine koje su stavljene pod kontrolu i destilirane, te ponderirane koeficijentom koji se za svaku dotičnu državu članicu određuje svake godine. Koeficijentom se iskazuje prosječan omjer između ukupnih izvezenih količina dotičnih jakih alkoholnih pića i ukupnih količina dotičnih jakih alkoholnih pića stavljenih na tržište, na temelju trenda zabilježenog za te količine tijekom broja godina koji odgovara prosječnom razdoblju starenja dotičnog jakog alkoholnog pića.

               (2)

               Prema podacima koje je dostavila Irska za razdoblje od 1. siječnja do 31. prosinca 2011., prosječno razdoblje starenja za irski viski u 2011. iznosilo je pet godina.

               (3)

               Provedbena uredba Komisije (EU) br. 899/2011 od 7. rujna 2011. o utvrđivanju koeficijenata koji se primjenjuju na žitarice koje se izvoze u obliku irskog viskija za 2011./2012. (3) prestala je proizvoditi pravne učinke jer se odnosi na koeficijente koji se primjenjuju za 2011./2012. godinu. U skladu s tim, treba utvrditi koeficijente za razdoblje od 1. listopada 2012. do 30. rujna 2013.

               (4)

               Članak 10. Protokola 3. uz Sporazum o Europskom gospodarskom prostoru isključuje dodjelu subvencija za izvoz u Lihtenštajn, Island i Norvešku. Osim toga, Unija je s određenim trećim zemljama sklopila sporazume o ukidanju izvoznih subvencija. Na temelju uvjeta iz članka 7. stavka 2. Uredbe (EZ) br. 1670/2006, to treba uzeti u obzir pri izračunu koeficijenata za 2012./2013.,

         DONIJELA JE OVU UREDBU:
   Članak 1.
   U Prilogu ovoj Uredbi određeni su koeficijenti predviđeni u članku 4. Uredbe (EZ) br. 1670/2006 koji se u razdoblju od 1. listopada 2012. do 30. rujna 2013. primjenjuju na žitarice koje se u Irskoj koriste za proizvodnju irskog viskija.
   Članak 2.
   Ova Uredba stupa na snagu na dan objave u Službenom listu Europske unije.

   Primjenjuje se od 1. listopada 2012. do 30. rujna 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 312, 11.11.2006., str. 33.

      (3)  SL L 231, 8.9.2011., str. 13.
   PRILOG

               Koeficijenti koji se primjenjuju u Irskoj

               Razdoblje primjene

               Koeficijent koji se primjenjuje

               na ječam koji se koristi za proizvodnju irskog viskija kategorije B (1)

               na žitarice koje se koriste za proizvodnju irskog viskija kategorije A

               Od 1. listopada 2012. do 30. rujna 2013.

               0,227

               0,970

      (1)  Uključuje i ječam prerađen u slad.


title: Provedbena uredba Vijeća (EU) 2017/490 od 21. ožujka 2017. o provedbi Uredbe (EU) br. 270/2011 o mjerama ograničavanja protiv određenih osoba, subjekata i tijela s obzirom na stanje u Egiptu

text:
               22.3.2017

               HR

               Službeni list Europske unije

               L 76/8

         PROVEDBENA UREDBA VIJEĆA (EU) 2017/490
   od 21. ožujka 2017.
   o provedbi Uredbe (EU) br. 270/2011 o mjerama ograničavanja protiv određenih osoba, subjekata i tijela s obzirom na stanje u Egiptu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 270/2011 od 21. ožujka 2011. o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu (1), a posebno njezin članak 12. stavak 1.,
   budući da:

               (1)

               Vijeće je 21. ožujka 2011. donijelo Uredbu (EU) br. 270/2011.

               (2)

               Dvije osobe ne bi se više trebale nalaziti na popisu fizičkih i pravnih osoba, subjekata i tijela u Prilogu I. Uredbi (EU) br. 270/2011.

               (3)

               Prilog I. Uredbi (EU) br. 270/2011 stoga bi trebalo izmijeniti na odgovarajući način,

         DONIJELO JE OVU UREDBU:
   Članak 1.
   Prilog I. Uredbi (EU) br. 270/2011 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan nakon objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2017.

            Za Vijeće

            Predsjednik

         E. SCICLUNA

      (1)  SL L 76, 22.3.2011., str. 4.

      PRILOG
      Unosi za sljedeće osobe brišu se:

                  13.

                  Rachid Mohamed Rachid Hussein.

                  14.

                  Hania Mahmoud Abdel Rahman Fahmy.


title: Provedbena uredba Komisije (EU) br. 447/2011 od 6. svibnja 2011. o razvrstavanju određene robe u kombiniranu nomenklaturu

text:
               02/Sv. 021

               HR

               Službeni list Europske unije

               195

         32011R0447

               L 122/63

               SLUŽBENI LIST EUROPSKE UNIJE

               06.05.2011.

      PROVEDBENA UREDBA KOMISIJE (EU) br. 447/2011
   od 6. svibnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je usvojiti mjere o razvrstavanju robe navedene u Prilogu ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim odredbama Unije radi primjene tarifnih ili drugih mjera koje se odnose na trgovinu robom.

               (3)

               U skladu s tim Općim pravilima robu opisanu u stupcu 1 tablice u Prilogu na temelju obrazloženja navedenog u stupcu 3 tablice treba razvrstati u oznake KN navedene u stupcu 2.

               (4)

               Primjereno je predvidjeti da korisnik kojem su carinska tijela država članica izdala obvezujuće tarifne informacije o razvrstavanju robe u kombiniranu nomenklaturu, a koje nisu u skladu s ovom Uredbom, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) može nastaviti koristiti obvezujuće tarifne informacije u razdoblju od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznake KN navedene u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. svibnja 2011.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje (oznaka KN)

               Obrazloženje

               (1)

               (2)

               (3)

               Konzervirani punjeni listovi vinove loze pripremljeni za potrošnju. Proizvod se sastoji od mješavine riže, luka, sojinog ulja, soli, limunske kiseline, crnog papra, mente i kopra, omotane listovima vinove loze.
               Sastav (u postotku masenog udjela):

                           —

                           riža: oko 50,

                           —

                           listovi vinove loze: oko 15,

                           —

                           luk: oko 9,

                           —

                           ostali sastojci: ulje, sol, začini i voda.

               1904 90 10

               Roba se razvrstava u skladu s Općim pravilima 1., 3. točkom (b) i 6. za tumačenje kombinirane nomenklature i tekstom oznaka KN 1904, 1904 90 i 1904 90 10.
               Komponenta koja tom proizvodu daje bitnu značajku je riža.
               S obzirom na njegova svojstva, proizvod se stoga u skladu s Općim pravilom 3. točkom (b) razvrstava u tarifni broj 1904.